
2022, tawata e Aña di Inversion y 
Oportunidad y e comunidad di nos dushi 
Aruba, a uni mas, despues di e temponan di 
mas hopi desafio di nos historia. 


Cuelyn Wever-Croes 


PROME MINISTER 


PROME CONSEHO DI MINISTER DI ANA A 
TUMA LUGA NA SAN NICOLAS 


Ministernan a ricibi presentacion di varios proyecto 


Diabierna 6 di januari, Gobierno di Aruba a organisa e prome 
Conseho di Minister pa aña 2023 na San Nicolas, pa asina 
atende cu e tema di diferente proyecto na San Nicolas. Hunto 
cu San Nicolas Business Association (SNBA), DIP, DOW 
y Ministernan, a haya presentacion di 5 diferente proyecto 
hopi interesante y cu lo genera fluho di turista y di persona 
na San Nicolas. Meta di e proyectonan ta pa crea cupo di 
empleo specialmente pa esnan pariba di brug, y crea desaroyo 
economico pa Aruba. 


Prome Minister Evelyn Wever - Croes na e ocasion a expresa 
cu e proyectonan ta hopi interesante y tabata encera proyecto di 
vivienda, proyecto turistico, presentacion di agricultura y mas. 
“Mi ta sumamente agradecido na SNBA pa a yuda nos setup e 
reunion y cu a traves di nan por a haya e presentacionnan. Mi 
tin tur confiansa cu e proyectonan lo bira realidad y asina crea 
e progreso y bienestar cu ta buscando pa Aruba en general, 
pero specialmente pa San Nicolas.” 


Durante Gabinete Wever - Croes | y Il, esaki ta e di cuatro 
biaha cu a organisa un Conseho di Minister na San Nicolas, pa 
asina atende specificamente cu temanan di San Nicolas. Tin 
hopi trabou pa haci ainda, e pandemia a stroba den hopi cos, 
e situacion financiero delicado di Aruba tambe a hacie dificil. 
Pero tin e fe, vision y determinacion pa logra e desaroyo cu 
e pueblo di San Nicolas ta desea, Premier Wever - Croes a 
termina bisando. 

Fin di october a tuma e decision pa cera Hulpbestuurskantoor 
San Nicolas pa motibo di falta di seguridad di empleado y di 
bishitante. Awor aki Gobierno di Aruba ta anuncia e bon noticia 
cu dentro di poco HBK San Nicolas lo ta habri un biaha mas 
den curason di San Nicolas den e edificio di Refineria di Aruba 
(RdA). 


Den e edificio di RDA tin un espacio cu a wordo prepara 
specialmente pa ubica e HBK y empleadonan pa por cuminsa 
brinda servicio na San Nicolas. Ta trata di un espacio hopi 
amplio, renoba, cu ta trece un ambiente di trabou nobo y 
caminda cu por duna servicio na comunidad di San Nicolas 
un biaha mas. Prome Minister Evelyn Wever - Croes a expresa 
cu ta lamenta cu mester a cera e HBK pa algun tempo, pero 
mester a pone e seguridad di empleadonan y bishitantenan na 
prome luga. 


E tema di HBK ta den un polemica desde prome cu Gabinete 
Wever - Croes a drenta den gobierno cu lo mester a bin un 
MFA nobo na San Nicolas, si of no. Aruba ta pagando caba pa 
un MFA na San Nicolas pero nunca e prome piedra a wordo 
poni, pa motibo di maneho financiero devastador di gobierno 
anterior, cual a conduci na falta di fondo prome cu San Nicolas 
a yega na turno. Prome Minister Wever - Croes a splica cu a 
purba di sali di e situacion entre SOGA cu e tema di MFA y 
remodelacion di Hulpbestuurskantoor. Actualmente tin algun 
proposicion riba mesa, cual mester mira con lo por carga esaki 
teniendo na cuenta cu e prijsnan di huur ta halto y mester tene 
cuenta cu finansas publico. 


A pesar di esaki ta contento cu a haya un bon solucion den 
apenas dos luna, caminda cu HBK na San Nicolas por habri su 
portanan bek, den e localidad nobo pa brinda tur e servicionan 
na comunidad di pariba di brug cu tabata brinda anteriormente. 
Concluyendo Prome Minister Wever - Croes a bisa, cu aworaki 
ta pendiente di algun trabou cu mester finalisa, den curso di 
otro siman e nomber di HBK lo wordo poni na e edificio y lo 
cuminsa duna e servicio na e comunidad di San Nicolas. 

E determinacion di cada ciudadano, 
lo ta e inspiracion pa nos sigui 
enfrenta cualkier reto cu den 2023 


Mill rondo 


crusa nos caminda. 


MINISTER 


WORDO PROCESA? 


Desde 1 di januari 2023, Dump di Parkietenbos a cera su porta 
pa publico. A bin algun siman ta informa caba tocante diferente 
localidad posibel unda por hiba diferente tipo di desperdicio. 


Den e articulo aki nos lo enfoca riba “Green Waste”, esta, sushi 
organico. Kico ta green waste? Unda por entrega esaki? Kico 
ta e impacto riba e prijs pa procesa Green Waste? Y cua ta e 
metodo con esaki ta wordo procesa pa recupera recursonan. 


KICO TA GREEN WASTE? 
Ehempelnan di Green Waste ta entre otro: yerbe, blachi di 
mata, palo y troncon, y pallet blanco (no blauw). 


UNDA POR ENTREGA ESAKI? 
Green waste por wordo entrega na Johnsons of Ecotech 
Freezone. 


KICO TA E IMPACTO RIBA E PRIJS PA PROCESA GREEN 
WASTE? 

Ora ta trata prijs ta importante pa aclarea cu na Aruba nos 
no ta conoci cu costonan di procesamento di desperdicio. 
Locual a paga tur e añanan na Dump tabata simplemente pa 
deshaci y acumula desperdicio. E impacto riba bo cartera por 
varia entre spaar (compara cu dump) of costo adicional pa 


procesa. Actualmente dos compania tin e capacidad pa por 
procesa green waste y ta premira cu mas compania lo drenta 
e mercado di procesa desperdicio durante 2023. 


CUA TA E METODO CON ESAKI TA WORDO PROCESA PA 
RECUPERA RECURSONAN? 

Tin varios opcion pa converti Green Waste den un recurso 
pa sector primario. Por ehempel, palo of pallet blanco por 
wordo converti den mulch pa uzo den agricultura. E mulch 
ta percura pa menos awa vapora. E otro forma ta pa kima e 
green waste den incinerator of den e air-curtain burner, unda 
e as tambe lo por wordo uza pa enrikese e tera. Den futuro, 
tambe lo tin opcion pa converti tur Aruba su green waste hunto 
cu food waste den compost cu lo ta e miho forma pa converti 
desperdicio biologico den un recurso cu lo hisa e calidad di 
nos tera. Pa e motibo aki, ta importante pa ricibi esaki “limpi” 
(separa for di tur otro tipo di sushi), pa asina no solamente 
yuda tene Aruba limpi, pero contribui tambe na nos agricultura 
local. 


Den transcurso di dianan nos lo sigui comunica y informa 
ciudadanonnan di nan opcionnan, y con nos tur por ta consciente 
y reconoce bo impacto. Cada un di nos tin e responsabilidad 
pa yuda mehora Aruba su maneho di desperdicio. 

Minister Ursell Arends: 


SPLICACION DI MANEHO DI DESPERDICIO NA 
TRAHADONAN DI SERLIMAR 


Diahuebs mainta 5 di januari, Ministerio di Naturalesa a duna 
un splicacion amplio na trahadonan di Serlimar encuanto 
e maneho di desperdicio, como tambe e rol di Serlimar den 
esaki. A duna espacio pa haci pregunta critico, vocifera nan 
preocupacion y aclara confusion cu a surgi. 


Di principio Minister Ursell Arends a asumi su puesto pa 
cuminsa traha un plan di accion con ta bay rescata Serlimar 
alabes trece un solucion pa e problematica di desperdicio cu e 
isla completo ta biba cu ne. Redirigi desperdicio for di Dump ta 
solamente e comienso cu ta forma parti di e restructuracion di 
nos sector di desperdicio. Aunke desperdicio no lo ser acepta 
mas na Dump, e area ta rekeri atencion pa sanea y converti 
den un parke solar cu ta parti di e vision di Minister Arends. 


E trahadonan di Serlimar a ricibi splicacion ariba e blueprint pa 
asina atende cu cliente cu acerca Dump pa informacion di e 
maneho di desperdicio nobo. Ademas, a instala un borchi pa 
trece aclaracion riba e diferente tipo di desperdicio y unda por 
deshaci di esakinan. 


E proceso ta sigui pa stimula procesador di desperdicio nobo, 
introduci regulacion y ley ademas di trece un cambio cultural 
den nos manera di anda cu desperdicio. Un danki na e directora 
y trahadonan di Serlimar pa nan cooperacion den e proceso 
aki pa fortifica e compania y trece un cambio nacional pa un 
miho futuro. 


SINTONISA 


CONFERENCIA 
DI PRENSA DI 
GOBIERNODI ARUBA 


Gabinete Wever-Croes 


Tur dialuna y diahuebs | 10:00 am 


y principalmente determinacion pa 

Aruba completo a demostra 
seriedad y responsabilidad, 


recupera y progresa. 


MINISTER MADURO DI CULTURA TA DESEA 
SMAC, TUR GRUPO Y PARTICIPANTE HOPI 
EXITO DEN CARNAVAL 69 


Gobierno ta inverti un promedio di 1,5 miyon florin na servicio pa 
haci Carnaval di Aruba exitoso 


Carnaval 69 ta cuminsa e fin di siman aki cu Parada di 
Flambeu despues cu pa 2 aña largo Aruba no por a celebra 
Carnaval debi na e pandemia di COVID-19. E ultimo biaha cu 
gruponan di Carnaval a subi caminda tabata durante e 'Parada 
Nacional Cend'e E Mecha 2023' dia 26 di februari 2022 cu 
a wordo organisa pa Comision Celebracion Dianan Nacional 
den cuadro di nos Dia di Himno y Bandera y tambe den cuadro 
di e Exit Strategy pa Aruba yama Bon Bini na turismo despues 
di tur e restriccionnan cu e pandemia a trece cune. E fin di 
siman aki porfin e carnavalistanan lo por subi caya atrobe cu 
e fantasia y creatividad pa cual e Carnaval di Aruba ta conoci 


p'e. 


Hopi exito y danki na tur cu ta yuda engrandece Carnaval 
Minister Maduro di Cultura ta desea SMAC, tur grupo y 
participante hopi exito den e temporada di Carnaval 69 y ta 
desea pa tur hende por goza sanamente. E mandatario ta 
gradici tur esnan cu ta haci e celebracion grandi aki di nos 
Cultura posibel y ta manda un palabra di gratitud y forza 
specialmente na Cuerpo Policial, IMSAN, Ambulance, Serlimar, 
DOW, DTI, Brandweer, cosedonan, estilistanan, voluntarionan 
y tur otro instancia y persona cu nan trabou y esfuerso ta yuda 
engrandece Carnaval di Aruba. 


Gobierno ta inverti un promedio di 1,5 miyon florin pa haci 
Carnaval exitoso 

Carnaval 69 ta wordo organisa y guia pa SMAC bou liderasgo 
di su Presidente Darren van Ommeren y su ekipo di voluntario. 
Gobierno di su banda ta inverti un promedio di 1,5 miyon florin 
na servicio di varios departamento publico, pa asina haci 
Carnaval 69 uno exitoso. Banda di esaki, Gobierno a brinda 
tur grupo cu a participa na e 'Parada Nacional Cend'e E Mecha 
2023,' e oportunidad pa por a haci un fundraising pa asina por 
a prepara pa por subi caminda den Carnaval 69. 


Ban celebra sin exceso 

Aruba su Carnaval ta e exposicion Cultural mas grandi di nos 
Pais, un temporada di gozo pa Pueblo y tambe un temporada 
pa mustra nos bishitantenan con nos Pueblo ta celebra y 
biba nos cultura. Minister Maduro ta haci un apelacion pa 
nos comportacion civico sin exceso innecesario y cu atencion 
special na nos muchanan y hobennan durante e celebracion 
cultural aki cu ta wordo biba tambe pa nos bishitantenan. 
Ban hunto biba nos cultura y laga un bunita recuerdo di e 
celebracion di Aruba su Carnaval 69. 


2023 AÑA DI 


UNION JANI Y POSITIVISMO! 


ATAN 


Gabinete wever-croes Ù 

E determinacion di cada ciudadano, 
lo ta e inspiracion pa nos sigui 
enfrenta cualkier reto cu den 2023 


crusa nos caminda. 


MINISTER 


Ministerio di Turismo y Salud Publico 

Minister di Turismo v Salud Publico sr. Dangui Oduber ta 
anuncia cu durante aña 2023 lo cumpli cu un reto mas den 
salud publico. Durante aña 2022 e mandatario a supervisa hopi 
di e trabounan haci pa asina por logra cu den aña 2023 por 
logra baha e lista di espera pa haya un cita na un specialista. 


E mandatario a duna di conoce cu durante 2022 a percura pa 
amplia nos cuido di prome liña cu ta nos dokternan di cas. E 
idea cu ta considerando pa bin cune ta pa amplia e cantidad di 
dokter di cas cu tin na nos Huisartsen Post (HAP) na hospital. 
E concepto pa tin mas dokter di cas disponibel bou un solo dak 
ta un concepto cu ya caba a demostra di ta uno cu ta funciona. 
Tambe esaki lo zorg pa tin e continuidad di e cuido medico. 


Mester añadi cu e logro di AruBIG caminda porfin por registra 
nos propio yuinan di teranan cu a studia den region pa dokter 
sigur a yuda na amplia e cantidad di dokter di cas na Aruba. 


E mandatario a splica cu pa busca specialistanan di afor 
semper tabata un reto grandi mirando e scarcedad cu tin den 
e profesionalnan medico den e mercado laboral. Pero den aña 
2023 tin presupuesto pa busca mas specialista den servicio 
pa cierto specialismonan. Ta bay amplia den specialistanan 
di entre otro specialista di wowo, specialista den urologia, 
specialista di dolor y specialistanan di stoma y tripa. 


E mandatario ta convenci cu e ampliacion aki den dos liña di 
cuido ta bay yuda na reduci e cantidad di personanan cu lo 
mester bay un specialista. Cu e ampliacion den e specialistanan 
den aña 2023 lo por trata mastanto pashent y asina reduci e 
lista di espera considerabelmente. Minister Dangui Oduber ta 
premira un aña 2023 hopi positivo pa cuido medico y lo sigui 
traha duro pa mehora esaki aun mas. 

Tur final di aña ta indica un comienso nobo. 

Nos ta keda gradici cu den aña 2022, 
nos a lanta cabes y mira recuperacion, cu 
esfuerso di cada ciudadano. 


Edy CÇ: 


MINISTER DI ENSEÑANSA TA REUNI CU 
PRESIDENTE NOBO DI COLEGIO DI CURATOR 


DI UNIVERSIDAD DI ARUBA 


Minister di Enseñansa y Deporte Sr. Endy Croes 
ta reuni cu e presidente nobo di Colegio di Curator 
pa prome biaha. Despues di a sirbi Colegio di 
Curatornan di Universidad di Aruba dos aña 
consecutivo como presidente, Sr. Herry Koolman a 
introduci Sr. Juri Nicolaas na Minister Endy Croes, 
como e siguiente miembro cu ta tuma e encargo di 
presidente. 


E Colegio di Curatornan di e instituto ta consisti 
di 5 miembro (Sr. Juri Nicolaas como presidente, 
Sr. Angelo Brete como vice-presidente, Sr. Herry 
Koolman como presidente saliente, Sr. Haime 
Croes, Sra. Tisa LaSorte y Sr. Eugene Martis como 
miembro). 


Presidente Nicolaas a pidi atencion y apoyo di Minister Endy 
Croes pa algun asunto cu ta den desaroyo na e instituto, entre 
otro e structura di “governance” y e cambionan necesario den 
e legislacion di universidad pa por efectua esaki. 

Minister Endy Croes a elabora ampliamente riba e proyecto cu 
el a inicia cu professor Luutsen de Vries, cu a keda encarga cu 
revision di varios ley riba tereno di enseñansa pa su ministerio. 
E proyecto aki tin un duracion di 18 luna y lo duna debido 
atencion na e punto akiriba menciona. 


Durante di e reunion aki, Minister Endy Croes a aplaudi e 
programa di Universidad di Aruba, Shoco Wellness y a pidi 
e universidad su colaboracion pa comparti su experticio riba 
tereno di salud mental cu henter e sector di enseñansa na 
Aruba. Su intencion ta pa pronto presenta un plan pa adresa 
e problemanan social cu nos tin riba tereno di enseñansa na 
Aruba y a pidi colaboracion di Universidad di Aruba pa pone su 
experticio disponibel. 


Minister Endy Croes a elogia Universidad di Aruba pa e hecho 
cu su relato financiero certifica pa un accountant tur aña ta 


wordo entrega na tempo y cu e estado financiero di e instituto 
ta “solvente”. Sr. Nicolas a subraya cu e ta importante pa 
Universidad di Aruba tin bon comunicacion cu Departamento 
di Finansas, mirando cu no tur biaha ta ricibi informacion na 
tempo di locual a wordo aproba of desaproba di e presupuesto 
cu a entrega. 


Colegio di Curatornan di Universidad ta contento di tin un bon 
comunicacion cu Minister Endy Croes y cu plan y vision di e 
instituto ta alinea cu Plan Educacion Nacional (PEN 2030). 
Minister Endy Croes a indica cu su intencion ta pa sigui 
comunica su mensahe cu tur stakeholders den enseñansa; 
mester por complementa otro mas, na luga di competi cu otro. 
Alabes, Minister Endy Croes a expresa cu su deseo ta pa 
e maneho di Universidad di Aruba y di Instituto Pedagogico 
Arubano (IPA) ta mas alinea cu otro, specialmente riba tereno di 
investigacion cientifico, planeamento di capacidad y desaroyo 
y implementacion di e competencianan rekeri den siglo 21. 


Minister Endy Croes ta felicita Sr. Juri Nicolaas cu su encargo 
nobo como presidente di Colegio di Curatornan di Universidad 
di Aruba y ta gradici Sr. Koolman pa su trabao cu el a realisa 
durante e dos añanan cu a transcuri. 

anochi special na Club Primavera, unda a entrega tanto 
premionan di campeon y sub-campeon di liga: AA Masculino 
Liga Kibrahacha, AA Femenino Liga Flamboyant y A Klas 
Masculino Liga Kwihi. 


Directiva di ASB representa pa su presidente Sra. Zuleyka 
Willems, secretario Sr. Andresito Krozendijk, tesorero Sra. 
Juraima Maduro y miembro di bestuur Sr. Rensley a habri e 
anochi di e evento special aki, unda e presidente a gradici 
cada ekipo, cada ganador individualmente y ekipo di Umpires y 
Scorers pa nan tremendo trabou. Alabes a reconoce presencia 
di Minister di Enseñansa y Deporte Sr. Endy Croes y tambe 
representante di ASU Sr. Kenneth Vrolijk, kendenan a percura 
pa entregamento di medaya. 


Minister di Deporte Sr. Endy Croes a duna un discurso y a 
gradici e directiva di ASB y ekipo di Umpires y Scorers. Durante 
e discurso, Minister Endy Croes a splica cu realmente ASB 
tabatin un aña complica cu hopi reto. Pa motibo di awacero 
constantemente mester a cancela diferente wega, pero a logra 
yega final unda tur finalnan a wordo hunga. Alabes a felicita 
e ekiponan campeon y sub-campeon di tur 3 liga y a duna 
palabra di pabien na cada hungado cu a destaca durante e 
campeonato y cu a hiba titulonan, manera “Champion Batter”, 
“Champion Home Run”, “Champion Pitcher” y “MVP”. Despues 
di esaki, Sr. Andresito Krozendijk a tuma encargo pa asina 
yama e ekiponan campeon, sub-campeon y cada hungado cu 
a sobresali pa ricibi nan premio. 


Ekipo di Royal Power (ultimo campeon na 2019) ta retene nan 
titulo di campeon den e prome campeonato oficial despues 
di pandemia y e ekipo di Macuarima Indians ta titula sub- 
campeon. Minister di Deporte Endy Croes a entrega varios 
premio. Jomark Flanegin di e ekipo di Royal Power ta titula 
“Champion Pitcher” cu 3 wega gana y 0 perdi y alabes ta bay 
cu e “MVP”. Giandrick Lacle di ekipo di Royal Power a bay cu 
e premio di “Champion Home Run”. Xavier Croes di e ekipo 


sasra 


Ortuguesa 


“ο 
αἱ Macuarima ta bay cu e titulo di “Champion Batter” cu un 
averahe di 700. 


q 


Den categoria di A-Klas tanto Minister Endy Croes y tesorero 
di ASU Sr. Kenneth Vrolijk a entrega varios premio. Redskins 
ta titula campeon, mientras Prodigies ta bay cu e titulo di sub- 
campeon. Ozzi Webb di Redskins a bay cu e titulo di “Champion 
Batter” cu un averahe di 636. Juan Chirino di ekipo di Redskins 
a bay cu e titulo di “Champion Pitcher” cu 4 wega gana y 0 
perdi, mientras Saul Illidge ta reclama e titulo di “Champion 
Home Rur” cu 2 “cuadrangular”. 


na Elamhawant L Ara rara ira rx 


Den categoria femenino Minister Endy Croes a entrega 
diferente premio.E ekipo di Aruba Bank Lady Tigers ta titula 
campeon y nan tambe ta retene nan titulo di 2019 den e prome 
campeonato despues di pandemia y ta bay cu e titulo maximo 
y e ekipo di Eagles ta bay cu e titulo di sub-campeon. Rudlyn 
Ras ta bay cu 3 titulo esta di “Champion Pitcher” cu 5 wega 
gana y O perdi, tambe e titulo di “Champion Home Run” y e 
premio di “MVP”. Ilajay Tromp ta reclama e titulo di “Champion 
Batter” cu un averahe di 750. 


Despues di a entrega varios permio, Minister Endy Croes a 
bolbe felicita Aruba Softball Bond y a continua pa su proximo 
compromiso riba un dia bastante ocupa. Deporte den pleno 
desaroyo! 

Pabien na atletanan cu a destaca den actividadnan 
deportivo di nan Federacion Internacional 2022 

Endy Croes 

Pabien na atletanan cu a destaca den actividadnan 
deportivo di nan Federacion Internacional 2022 

Endy Croes 

RECONOCE BO IMPACTO PA BO DESPERDICIO 


(Aruba's waste management blueprint) 


NO, Mi ta scoge pa sigui cu Serlimar of Ecotech Un gran parti di mi desperdicio 
pa recohe mi desperdicio. lo wordo procesa pa poni den 
“e opcion aki no tin cambio di prijs bales y deposita na Sero Teishi 


Bo ta di acuerdo cu 


mester cambia e 


manera di anda cu bo Sl, Mi ta scoge pa haci algun cambio den mi cas/negoshi. 
*e opcion aki lo por tin cambio di prijs, algun ta pornada, algun pa un prijs chikito y 


algun bo ta haya placa a cambio. 


desperdicio? 


Bo opcion pa cada tipo di desperdicio: 


PLASTIC BEACH PARTY, ARUPRO Š ECOTECH FREEZONE , 
LASHI / f LMER, 


ROMAR TRADING a 
ECOTECH FREEZONE ICR SERVICES a 


IREWE 


VEHICULO, METAL, E-WASTE Esaki ta inclui productonan manera frigidaire, 
Y "WHITE GOODS" airco, computers, etc 


AZETA DI MOTOR, Trt 


Bo kier haci mas? 


a oeo ο-- MI 


PROHIBI MENOS PREFERA BOI MAS PREFERA 


E herarkia di desperdicio ta indica e impacto di e metodo cu ta wordo uza pa procesa desperdicio. 


Ministerio di Transporte, Integridad, 
Naturalesa y Asuntonon di Adulto Mayor 


"Nada no ta cambia, si nada no cambia! 
Reconoce bo impacto, un Aruba dushi ta un Aruba cu nos por maneha nos sushi!" 
Minister Ursell Arends 


www.trashtocasharuba.org 


Pa mas informacion: 
HTTPS://BIT.LY/3WE4MOI 

Departamento Recurso Humano: 


PRESTATIEMANAGEMENT 


Segun acuerdonan stipula den “Landspakket”, 
Gobierno di Aruba ta inicia trayecto di un sistema 
yama 'Prestatiemanagement' guía door di 
Departamento Recurso Humano (DRH). De es 
manera aki tambe ta cumpli cu artikel 10 di LMA, 
esta pa uza un sistema di evaluacion pa tur personal 
den servicio gubernamental. 


DRH a inicia e projecto aki cu un grupo piloto 
comienzo di aña 2022. Pa e aña piloto aki a organisa 
diferente workshops conhunto cu 38 departamento 
piloto di Gobierno. E segundo parti di aña 2022 
a completa workshops pa tur empleado publico 
y demás 50 departamento di Gobierno. Den e 
proceso aki tur sindicatonan a hanja e mesun 
workshop y tambe a wordo consulta diferente biaha 
y nan feedback a wordo lo mas posible incorpora 


+ 


DEPARTAMENTO 
RecursoHumano 


den e sistema. 


Kico ta Prestatiemanagement? 

E Prestatiemanagement primordialmente ta dirihi su mes riba 
e desaroyo (ontwikkeling) di e empleado publico. Asina, cu 
un sistema pa tur departamento y tur trahador publico y na 
un manera structura ta focus pa mehora e funcionamento di 
e empleado publico, e calidad, efectividad y e puntonan di 
desaroyo di empleado publico. Alaves ta guia e mehoracion 
den e funcionamento di Aparato Gubernamental. 


Con e ta bai? 

Prestatiemanagement ta un sistema cu ta consisti di minimo 3 
combersacion entre e empleado publico y su hefe durante die 
aña y ta un proceso continuo. 


Combersacion 1: Planningsgesprek “Combersacion pa 
plania” 

Esaki ta e promer combersacion, na comienzo di e aña y ta dirihi 
pa hasi afspraaknan riba e manera di eherse e tareanan door 
di e empleado. Tambe ta yega na palabracionnan concreto 
pa eherse tareanan pero tambe pa mehoracion, teniendo na 
cuenta punto nan di desaroyo. 


Combersacion 2: Voortgangsgesprek “Combersacion 
continuo” 

Esaki, ta e di dos combersacion, den mei/juni y ta repasa con 
e funcionamento a bai e promer mitar di aña y ta repasa e 
punto nan di desaroyo. Den un forma di dialogo ta yega na 
palabracion di mehoracion y/of si e trabou ta bayendo bon of si 
tin punto nan di mehoracion. * Si e empleado publico ta desea 
di tin mas cu un combersacion continuo, e por haci peticion pa 
esaki na su hefe directo. 


Combersacion 3: Beoordelingsgesprek “Combersacion di 
evaluacion” 

Esaki ta e di ultimo combersacion na fin di e anja y ta a base di 
resultadonan di e primer dos combersacionnan. Aki ta evalua 
puntonan concreto riba con e anja di trabao a bai. 


Entre ken e combersacionan ta tuma luga? 

E combersacionan ta tuma luga entre un empleado publico 
y su hefe directo. Den caso cu ta traha den ploeg, e por ta 
necesario pa combersacionan y e evaluacion tuma luga 
conhunto cu e hefe directo y tambe e esun cu ta coordina e 
trabow diariamente. E coordinador tin mas miho bista ariba e 
trabow diario y dus e funcionamento di e trahado publico. 


Puntonan importante pa e trahado publico sa pa cu su 
derechonan: 

- Mi mes ta propone mi puntonan di desaroyo. 

- Mi por pidi pa un tercer persona ta presente durante e 
diferente combersacionan. 

- Si mi no ta di acuerdo cu e beoordeling, tin tres nivel pa 
escala si mi no ta di acuerdo. 


Landsbesluit prestatiebeoordeling AB2022 no. 165 

E parti legislativo di e sistema, a wordo desaroya y finaliza 
conhunto cu DWJZ y a drenta na vigor 1 januari 2023. 

Den e siguiente edition lo duna mas informacion riba e parti 
juridico y alaves tambe e procedura ora ta contra di e evaluacion 
final. 


Pa mas informacion por acudi na e HR Portaal Overheid HR: 


https://hrportaal.drh.gov.aw 

ANA ΝΟΒΟ NO ΤΑ SOLAMENTE 
UN CAMBIO DEN KALENDER. 
E ΤΑ TAMBE UN RECORDATORIO 
PA ESTABLECE METANAN NOBO 
Y TRAHA RIBA NAN 
PA NAN BIRA REALIDAD. 
Cu 2023 TUR CIUDADANO 
TRAHA PA E 
HARMONIA Y PAZ, 

EXITO Y PROSPERIDAD, 
CRECEMENTO Y DESAROYO 
DI NOS PAIS. 


Bon Preeo y 


